Ukraina moskvameelne juhtkond tegi järjekordse kummarduse oma idanaabri suunas.  Sedakorda puudutab nende tegevust Ukraina ajaloo uut õpikut. XI-klassidele mõeldud stuudiumi osa on kohendatud oluliselt meeldivamaks ning vastuvõetavamaks Moskvale ja vastab rohkemal määral venemaa kehtivale  ajaloolis-poliitilisele doktriinile kui senine õpik.    Sisseviidud parandused viivad Ukraina ajaloo õpiku sisu tagasi sarnasele rajale, kui see oli nõukogude perioodil ning milline ajalookäsitlus pole kadunud venemaa kooliõpikutest.    Ukraina ja Suur Isamaasõda    Oluliste muudatustena toob vene meedia välja rõõmusõnumi, et Ukraina ajalookursuse mõistebaasi on taas lisatud varasemalt sealt kaotatud mõiste "Suur Isamaasõda".    Venemaa ametlik ideoloogia  käsitleb Suure Isamaasõja mõiste all (toimus 22. juunist 1941 - 9. maini 1945) perioodi II maailmasõjast (01.09.1939 - 02.09.1945), kus varasemalt sõjalist koostööd teinud vene-saksa sõjardid omavahel karvupidi kokku läksid.    Teatavasti eitab venemaa tänaseni oma osalust II maailmasõja vallapäästmisel. Ta keeldub siiamaani üldlevinud fakti tunnustamisest, et mõlemad sotsialistlikud riigid (sotsialistlik NSVL ja nats.sotsialistlik Sakasamaa) käsikäes alustasidi sõda maailma anastamiseks.  Ajaloolased vaidlevad aga tänapäeval teooriate üle, miks liitlased omavahel kaklema läksid. Ühe teooria kohaselt alustas Saksamaa sõda NSVL'i vastu ennetuslikel eesmärkidel, kuivõrd Saksamaale oli teada venemaa plaanid Saksamaa ründamiseks.    Ent tänase uudise valguses märgib vene meedia, et kui ukrainlastele mõeldud ajalooõpiku eelmises versioonis oli peatükk nimetuse all "Ukraina II maailmasõja aastatel", siis nüüd on selle peatüki nimi ""Ukraina II maailmasõja aastatel. Suur Isamaasõda".  Kuigi ka eelmises õpikus leidis mainimist mõiste "Suur Isamaasõda", kuid koos märkusega, et tegemist on nõukogude ideoloogide poolt välja mõeldud mõistega. Nüüd on viide nõukogude ideoloogiale kadunud.    Ukraina ja UPA    Teise olulise muudatusena tuuakse esile rõhuasetuste muutmine seoses suhtumisega UPA'sse (УПА - Ukraina vabastusarmee, Ukraina Ülestõsuarmee).    UPA oli Ukraina iseseisvuse eest võitlev relvastatud koondis, mis aastatel 1943 - 1956 pidas aktiivset relavvõitlust anastajate vastu, nii sakslaste kui venelaste vastu. Kuid see on paljas fakt. Venemaa jaoks on igasugused Ukraina iseseisvuslased reeturid ja vaenlased. Asja komplitseerib ka see, et teatud perioodil tegid UPA'lased koostööd ka saksa  okupatsioonijõududega, et venelaste poolt Ukraina taasokupeerimist. See teema on muidugi eestlastele tuttav ja ukraina vabadusvõitlejate motiivid selgelt arusaadavad ning mõistetavad.    Kremli ideoloogide rõõmuallikaks UPA'sse suhtumisel on suhteliselt statistilist laadi.  Eelkõige rõõmustatakse selle üle, et UPA kohta käivate materjalide maht on uues õpikus samaväärne kui nende materjalide maht, mis räägib nõukogude partisanidest. Asi selles, et vene partisane ei ole "töövõitude" ja  tegevuse külje pealt võimalik võrrelda punaarmee (regulaararmee) tegevusega. Viimase teod on vaieldamatult oluliselt mahukamad.  Konks on selles, et vanas ajalooõpikus oli UPA tegevuse valgustamisele pühendatud sama palju ruumi kui punaarmee tegevusele. Nüüd enam mitte.    Rosinateks saias on asjaolu, et uues ajalooõpikus on ära kaotatud meenutused UPA 47 lahingust sakslastega ning 54 lahingust nõukogude korra eest võidelnud partisanidega.    Anar Rand  BHR